Satoshi Ōmura

Satoshi Ōmura (大村 智, Ōmura Satoshi, sündinud 12. juuli 1935) on Jaapani biokeemik.

Ōmura õppis Yamanashi Ülikoolis ning lõpetas selle 1958. aastal. Hiljem omandas ta Tokyo Teadusülikoolist magistrikraadi ja sai 1968. aastal Tokyo Ülikoolist doktorikraadi farmaatsias. 1970. aastal sai ta Tokyo Teadusülikoolist doktorikraadi keemias. 1971. aastal oli ta külalisprofessor Wesleyani Ülikoolis. 1973. aastal sai ta Kitasato Ülikooli antibiootika labori direktoriks. 

Ōmura on karjääri jooksul arendanud mitmeid ravimeid, uurides mikroorganismide sünteesitavaid ühendeid. 2015. aastal sai Ōmura koos William C. Campbelli ja Tu Youyouga artemisiniini ning avermektiini avastamise eest Nobeli meditsiiniauhinna. Ōmura, Campbelli ja Youyou leitud ühendeid kasutatakse malaaria,  jõepimesuse ja lümfisoonte filariaasi ravimisel.

Viited

Jaapani teadlased
Nobeli füsioloogia- või meditsiiniauhinna laureaadid
Sündinud 1935